text: I V.
  Cum de revocandis legibus Sumptuariis adversus luxum, qui immensum tunc proruperat ad cuncta queis pecunia prodigitur, in Senatu ageretur, quo minus id fieret, Tiberius optimo consilio intercessit. Namque inveteratus jam populi luxus, & omni remedio major erat. Principibus autam ostendendum non est, quibus remediis impares sint. Prohibenda legibus in Repub. mala sunt, nec tamen omnia quae prohiberi debent, sed quae possunt. Mala igitur, quibus jam adsuevit vulgus, meliora bonis sunt, quibus non adsuevit. Et Sumptuariae illae veterum Romanorum leges severitatis priscae gravitatisque plus habent, quam pro Repub. utilitatis.